আর. কে. নারায়ণ
আর. কে. নারায়ণ (১০ অক্টোবর, ১৯০৬ – ১৩ মে, ২০০১) ছিলেন একজন ভারতীয় লেখক। কাল্পনিক দক্ষিণ ভারতীয় শহর মালগুডির পটভূমিকায় লেখা তাঁর রচনাগুলির জন্য তিনি সর্বাধিক পরিচিত। তাঁর পুরো নামটি হল রাসীপুরম কৃষ্ণস্বামী আইয়ার নারায়ণস্বামী। ইংরেজি ভাষায় ভারতীয় সাহিত্যের প্রথম যুগের তিন জন পুরোধা ব্যক্তিত্বের অন্যতম ছিলেন নারায়ণ (অন্য দুজন ছিলেন মুল্‌ক রাজ আনন্দ ও রাজা রাও)। তাঁরাই এই সাহিত্যকে বিশ্বে সুপরিচিত করে তুলেছিলেন।
ইয়াসুনারি কাওয়াবাতা
ইয়াসুনারি কাওয়াবাতা (জাপানি: 川端 康成) (১৪ জুন, ১৮৯৯ – ১৬ এপ্রিল, ১৯৭২) ছিলেন একজন জাপানি ছোটোগল্পকার ও ঔপন্যাসিক। তাঁর সরল, কাব্যময় ও সূক্ষ্মবর্ণযুক্ত গদ্যের জন্য ১৯৬৪ সালে তাঁকে সাহিত্যে নোবেল পুরস্কারে ভূষিত করা হয়। তিনিই প্রথম জাপানি যিনি নোবেল পুরস্কারে ভূষিত হন। তাঁর রচনা আন্তর্জাতিক খ্যাতিসম্পন্ন এবং অদ্যাবধি জনপ্রিয়। রবীন্দ্রনাথ ঠাকুর ছিলেন কাওয়াবাতার অন্যতম সাহিত্যিক অণুপ্রেরণা।